கேள்வி: அம்புஜத்தம்மாள் - இளமைப்பருவம் என்பது என்ன?
பதில்: அம்புஜத்தம்மாள் 1899 ஆம் ஆண்டு சனவரித் திங்கள் எட்டாம் நாள் வசதியான குடும்பத்தில் பிறந்தார். வீட்டிலேயே கல்வி பயின்றார். தமிழ், ஆங்கிலம் ,இந்தி, சமஸ்கிருதம் எனப் பல மொழிகளையும் கற்றார்.
கேள்வி: அம்புஜத்தம்மாள் - வாழ்க்கை பற்றி விளக்கவும்.
பதில்: அன்னை கஸ்தூரிபாய் காந்தி எளிமையான வாழ்க்கையால் ஈர்க்கப்பட்டு இவரும் எளிமையாக வாழ்ந்தார். பிற்போக்கு சிந்தனைகளுடைய குடும்பச் சூழலிலிருந்து தம்மை விடுவித்துக்கொண்டு நாட்டு விடுதலைக்காகப் பாடுபட்டார். வை. மு. கோதைநாயகி, ருக்மிணி லட்சுமிபதி ஆகியோருடன் இணைந்து பெண்ணடிமைக்கு எதிராகப் போராடினார். சுப்பிரமணிய பாரதி பாடல்களைப் பாடி மக்களிடையே விடுதலையுணர்வைத் தூண்டினார் ஆங்கிலேயர் எதிர்ப்புத் தெரிவிக்கும் விதமாக அந்நியத் துணிகள் விற்கும் கடைக்கு முன்பாக மறியல் போராட்டம் நிகழ்த்தியதனால் வேலூர்ச் சிறையில் அடைக்கப்பட்டார். சிறையில், தான் கற்ற மொழிகளைப் பிறருக்குக் கற்றுக் கொடுத்தார். ''காந்தியடிகளால் தத்தெடுக்கப்பட்ட மகள்'' என்ற செல்லப் பெயர் பெற்றார். தனது தந்தையின் பெயரோடு காந்தியடிகளின் பெயரையும் இணைத்துச் ”சீனிவாச காந்தி நிலையம்” என்னும் தொண்டு நிறுவனத்தை அமைத்தார். 1964 ஆம் ஆண்டு இவருக்கு பத்மஶ்ரீ விருது வழங்கப்பட்டது.1955 ஆம் ஆண்டு, சென்னை, ஆவடியில் நடைபெற்ற சிறப்புமிக்க காங்கிரஸ் மாநாட்டின் செயலாளராக இருந்து அம்புஜம் அம்மையார் அரும்பாடுபட்டது குறிப்பிடத்தக்கதாகும்.
கேள்வி: அம்புஜத்தம்மாள் - பதவிகள் பற்றி நீங்கள் என்ன அறிந்துள்ளீர்கள்?
பதில்: * மாநிலத் துணை தலைவர் - தமிழ்நாடு காங்கிரஸ் குழு [1957 - 1962] * மாநில சமூக நல வாரியம் (சேர்மன்) [1957 - 1964]
கேள்வி: அம்புஜத்தம்மாள் - நூல் பற்றி தகவல் சொல்.
பதில்: ''நான் கண்ட பாரதம்'' என்ற நூலை எழுதியுள்ளார்.
கேள்வி: அம்புஜத்தம்மாள் - பரவலர் பண்பாட்டில் என்பது என்ன?
பதில்: அசோகமித்திரன் எழுதிய ''மானசரோவர்'' (1989) புதினத்தில் வரும் கோமளம்மாள் எனும் பாத்திரம், அம்புஜம்மாளின் தழுவல் ஆகும். காந்தியம் சடகோப ஐயங்காரின் மகளாகவும், ஒரு ஆசிரமத்தை நடத்துபவராகவும் கோமளம்மாள் படைக்கப்பெற்றுள்ளார்.